Наврӯз Усмонов

Навруз Усмонов (Усмонов Навруз Турсунзода, ; зод. 31 марти 1977, Душанбе) — соҳибкори тоҷик, муассиси бренди Noorooz, Keklik, Jaboo, Pride, молики гурӯҳи ширкатҳои «Шоҳона» ва муаллифи китоби «Миллионер аз Осиё».

 Зиндагинома 
Навруз Усмонов 31 марти соли 1977 дар шаҳри Душанбе ба дунё омадааст. Солҳои 1984—1992 дар мактабҳои миёнаи № 54 ва № 2-и шаҳри Душанбе, солҳои 1992 дар Техникуми савдою молияи Душанбе, солҳои 1998—2004 дар Донишгоҳи давлатии Хуҷанд бо ихтисоси ҳуқуқшинос ва солҳои 2016—2018 дар Донишкадаи тиҷорат ва идоракунии тиҷоратии Академияи хоҷагии халқ ва хизмати давлатии Русия бо ихтисоси магистри идоракунии тиҷорат таҳсил кардааст.

 Корнома 
 Аз соли 2003 — муассис ва раиси Клуби варзишии «Шоҳона» (бахшҳои бокс ва куштии озод);
 2005—2010 — вакили ҳукумати шаҳри Чкаловски вилояти Суғд;
 2010—2015 — ноиби президенти Федератсияи бокси Ҷумҳурии Тоҷикистон;
 2000—2009 — директори генералии ҶДММ «Заводи ликёру арақии Шоҳона»;
 2009—2014 — муассис-шарики ҶДММ «Заводи ликёру арақии Шоҳона»;
 Аз соли 2014 — муассиси ҶДММ «Заводи ликёру арақии Шоҳона»;
 Аз соли 2019 — муассиси ҶДММ «Crown City» барои фурӯши мебел ва лавозимоти хонагӣ (Итолиё);
 Аз соли 2020 — муассиси хати атрии «Jaboo» (Итолиё) ва брендҳои нӯшокиҳои спиртии «Шоҳона», «Кеклик» ва «Pride»;
 Аз соли 2024 — муассиси хати атрии фаронсавии «Four Garden».

 Ҷоизаву ифтихорот 
 2016 — ордени «Шаҳрванди фахрии Иттиҳоди Авруосиё»;
 2019 — Ҷоизаи ҷамъиятии «Бузургии Миллӣ» аз рӯи номинатсияи «Репутатсияи бенуқсон»;
 2022 — Ҷоизаи «Бузургии Миллӣ» аз рӯи номинатсияи «Шарики боэътимод» барои фаъолияти чандинсолаи пурсамар ва обрӯи бенуқсон.

 Осор 
 Усманов, Навруз. Миллионер из Азии. — Москва : Литературное агентство «Writer’s Way», 2023. — 301, [1] с. : ил. — ISBN 978-5-907485-40-2

 Эзоҳ 

Гурӯҳ:Соҳибкорон аз рӯи алифбо